Public procurement notice: Prior Information Notice Without Call For Competition
Published: 2021-04-20
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Supplies
CPV classification: 33110000: Imaging equipment for medical use

Technical requirements: Tämä ilmoitus ei ole hankintailmoitus tai tarjouspyyntö, vaan tietopyyntö markkinoilla toimiville toimittajille (jäljempänä "tietopyyntö"). Hankintayksikkö ei aloita tarjouskilpailua tietopyynnön julkaisulla, vaan mahdollinen hankintailmoitus ja tarjouspyyntö julkaistaan myöhemmin.
Tietopyyntö ei velvoita hankintayksikköä toteuttamaan varsinaista hankintaa. Tietopyyntöön vastaaminen ei ole edellytys myöhempään mahdollisesti järjestettävään tarjouskilpailuun osallistumiselle. Toimittajille ei makseta korvausta tietopyyntöön vastaamisesta tai mahdolliseen markkinavuoropuheluun osallistumisesta.
Hankintayksikkö eli Helsingin ja Uudenmaan sairaanhoitopiirin kuntayhtymä (jäljempänä HUS) on valmistelemassa erityisesti keskosten ja yleisanestesiassa makuuasennossa tutkittavien potilaiden silmänpohjien laajakulmavalokuvaukseen soveltuvan laajakulmaisen kuvantamis- ja angiografialaitteen kilpailutusta. Laitteen lisäksi hankintaan sisältyy erilaisten laitesidonnaisten tarvikkeiden hankintaa.
HUSin vastuulla on Suomen suurin sairaanhoitopiiri. HUS tuottaa erikoissairaanhoidon palveluja jäsenkuntiensa 1,5 miljoonalle asukkaalle ja vastaa lisäksi eräistä erityistason palveluista koko Suomessa. HUS Logistiikka toimii koko HUSin yhteishankintayksikkönä ja huolehtii lisäksi HUSin logistiikkapalveluista sekä lääkintäteknisistä palveluista. HUS Logistiikan asiakkaita ovat kaikki HUSin sairaalat ja hoitoyksiköt. Lisäksi HUS Logistiikka tuottaa palveluja niille HUSin jäsenkunnille ja HYKS-erityisvastuualueille, jotka ovat tehneet palvelusopimuksen HUS Logistiikan kanssa.
Alustavan suunnitelman mukaan hankintamenettelynä käytetään avointa menettelyä. Avoimessa menettelyssä hankintayksikkö julkaisee hankintailmoituksen Hilma-ilmoituskanavassa ja asettaa tarjouspyynnön avoimesti kaikkien saataville. Kaikki hankinnasta kiinnostuneet toimittajat voivat tehdä tarjouksen.
Avoimella menettelyllä tullaan hankkimaan digitaalinen silmän etu- ja takaosan laajakulmainen kuvantamis- ja angiografialaite, joka soveltuu erityisesti keskosten ja yleisanestesiassa makuuasennossa tutkittavien potilaiden silmänpohjien laajakulmavalokuvaukseen. Laitetta tullaan käyttämään pääasiallisesti Silmäklinikan, Uuden Lastensairaalan ja Naistenklinikan vastasyntyneiden teho-osaston leikkausosastoilla.
— Laitteessa on fluoreseiiniangiografian (FAG) teknologia. Laitteella voidaan ottaa ja tallentaa värikuvia ja fluoreseiiniangiografiakuvia ja -videoita
— Korkea kuvan resoluutio (full resolution), kuvat tallentuvat pysyvälle tallennusmedialle ja DICOM-arkistoon
— Laitteen on oltava integroitavissa potilastietojärjestelmään ja kytkettävissä verkkoon. Laite voidaan irrottaa verkosta ilman, että laite sammuu.
Laitteen lisäksi hankinnan kohteeseen sisältyy laitesidonnaisia tarvikkeita, kuten lamput ja muut kuluvat osat sekä tulostusmateriaali. Lista ei ole tyhjentävä, ja hankinnan kohde määritellään täsmällisesti tarjouspyynnössä.
1. Sopiiko suunniteltu hankintamenettely (avoin menettely) mielestänne hankinnan kohteena olevan laitteen ja siihen liittyvien laitesidonnaisten tarvikkeiden kilpailutukseen? Miksi/miksi ei?
2. Minkälainen on tarjoamienne laajakulmaisten silmänpohjan kuvantamis- ja angiografialaitteiden ja/tai laitteeseen liittyvien tarvikkeiden valikoima?
3. Mikä on roolinne silmänpohjan kuvantamis- ja angiografialaitteiden toimittamisessa? Oletteko itse laitteen valmistaja vai maahantuoja/jälleenmyyjä? Toimitteko itse laitteen jakelijana?
4. Miten laajaa aiempaa kokemusta (=referenssejä) toimittajilta tulisi näkemyksenne mukaan edellyttää? Kuinka laajoja toimituksenne kuvantamis- ja angiografialaitteiden osalta tyypillisesti ovat (EUR)?
5. Mitä muita toimittajan soveltuvuuteen liittyviä vaatimuksia toimittajilta tulisi näkemyksenne mukaan edellyttää?